**Ο ΚΟΑ στο πλευρό του Κοντίδη κατά την παρουσίαση**

**των αθλητών/αθλητριών του προγράμματος #TowardsParis**

Τα μέλη του ΔΣ ΚΟΑ Κάλλη Χατζηιωσήφ και Χρίστος Νεοφύτου παρευρέθηκαν στην εκδήλωση που διοργάνωσε ο Παύλος Κοντίδης για να παρουσιάσει τους αθλητές και αθλήτριες που επιλέχτηκαν για το πρόγραμμα αθλητικής ευθύνης #TowardsParis, τη Δευτέρα 30 Ιανουαρίου στη Λευκωσία.

Στόχος του προγράμματος του Ολυμπιονίκη μας είναι να ενισχύσει νεαρούς αθλητές που δεν εμπίπτουν στον Σχεδιασμό Υψηλής Επίδοσης του Κυπριακού Οργανισμού Αθλητισμού, προκειμένου να διεκδικήσουν με καλύτερες προϋποθέσεις την πρόκριση τους στους Ολυμπιακούς & Παρα-Ολυμπιακούς Αγώνες του Παρισιού το 2024. Κάλλη Χατζηιωσήφ και Χρίστος Νεοφύτου εκπροσώπησαν τον Πρόεδρο Ανδρέα Μιχαηλίδη και τον Οργανισμό, ο οποίος χαιρετίζει αυτή τη δράση του Παύλου Κοντίδη που κρίνεται ήδη επιτυχημένη από τα αποτελέσματα που έφερε το πρόγραμμα #TowardsTokyo.